A metrolochía ye a branca d'a sciencia que s'ocupa d'o estudeyo d'as mesuras y o establimiento d'os patrons de mesura, a sobén fundamentatos en determinatos fenomens fesicos. O proceso de mesura embreca a sobén a utilización d'instrumentos de mesura, como un regle u cinta metrica, una balanza, un barometro, un amperimetro u un velocimetro. Istos instrumentos han estato calibratos por comparanza con un patrón u unidat de mesura. A más de caracteristicas fesicas como a distancia, a enerchía, o tiempo u a cantidat de materia tamién se pueden mesurar atros aspectos como as aptitutz d'as presonas u as suyas percepcions, asinas as encuestas u os tests psicotecnicos tamién pueden estar consideratas formas de mesura.